Kes meist poleks kokku puutunud väljenditega "Ei ole olemas halba ilma, on vaid ebasobiv riietus", "Eesti kliima on 2 kuud head ja 10 s**** suusailma" jne jne.  Ka viimane aasta ei ole mingi erand- küll oli liiga palju lund (mõne jaoks parasjagu), küll liiga kuum (mõne jaoks parasjagu), küll saabus tänavune sügis liiga vara (mõne jaoks õigel ajal) jne jne.  Eile avastasin enda jaoks et õhutemperatuur on suhteline mõiste:  Kui kevadel  termomeeter + 15 näitab, kooritakse siva jalast sukkpüksid ja seljast joped, paljastatakse kiiresti naba ja sääred et esimesed päikesekiired ilusti enda kasuks tööle panna.  Sügisene +15 aga tähendab märguannet koide kasukast väljakloppimiseks. Villased sokid ja suusakampsik on elementaarsed. Mütsiga oodatakse temperatuurini +12. Ja kui ma eile paljasääri kohalikus poes käisin, vaadati mind nagu veidrikku (sääred iseenesest on nagu ikka, inimese omad).  Nii et suhteline värk see kliima.